google/wiki40b huggingface dataset:
Σέφης Αναστασάκος

Βιογραφία

Γεννήθηκε στον Αμάραντο Καρδίτσας το 1942 και σπούδασε νομικές και πολιτικές επιστήμες.
Από τα φοιτητικά του χρόνια ήταν πρωταγωνιστής στους αγώνες εναντίον της χούντας και έγινε δικηγόρος στον Άρειο Πάγο κι στο Ευρωπαϊκό Δικαστήριο, όπου παρέμεινε ως το τέλος της ζωής του. Ήταν επίσης πρόεδρος του Ελληνικού Ινστιτούτου Δανειοληπτών.
Τη δεκαετία του ' 80 κέρδισε δύο εκλογικές αναμετρήσεις (1981 και 1985) και εξελέγη με το ΠΑΣΟΚ στην εκλογική περιφέρεια Καρδίτσας. Την ίδια περίοδο προώθησε τα εθνικά ζητήματα όντας μέλος της Κοινοβουλευτικής Συνέλευσης του Συμβουλίου της Ευρώπης.
Πέθανε τον Ιανουάριο του 2010 από καρκίνο και κηδεύτηκε από το ναό της Αγίας Φωτεινής στη Νέα Σμύρνη.

Συγγραφικό έργο

Ο Αναστασάκος συνέγραψε το τρίτομο έργο "Ο Πλαστήρας και η Εποχή του". Εκτός από ιστορικά έργα έγραψε και δοκίμια, ποιήματα , όπως και άρθρα που δημοσιεύτηκαν στον Τύπο, ενώ ασχολήθηκε και με τη μετάφραση ξένων έργων.
Κιτρέα η λιμεττία

Περιγραφή

Το C. limetta είναι μικρό δέντρο, με ύψος έως 8 μ. Έχει ακανόνιστα κλαδιά και σχετικά ομαλό, καφέ-γκρι φλοιό. Έχει πολλά αγκάθια, μήκους από 1,5 έως 7,5 εκ. Οι μίσχοι, είναι στενοί, αλλά σαφώς φτερωτοί και έχουν μήκος 8-29 χιλ. Τα φύλλα είναι ένωση, με οξυτενή (acuminate) φυλλάδια μήκους 5-17 εκ. και πλάτους 2,8 έως 8 εκ. Τα άνθη είναι λευκά, 2-3 εκ. Οι καρποί είναι ωοειδείς και πράσινοι και με την ωρίμανσή τους γίνονται κίτρινοι, με πρασινωπό πολτό. Ο μυελός του φυτού (pith) είναι λευκός και σε πάχος περίπου 5 χιλ. Παρά την ονομασία του, ο καρπός του γλυκού μοσχολέμονου μοιάζει εμφανισιακά πολύ με πρασινωπό πορτοκάλι.
Το C. limetta φυτρώνει σε τροπικά  και υποτροπικά  κλίματα. Ξεκινά να αποδίδει καρπούς σε 5-7 έτη, με μέγιστη παραγωγή στα 10 με 20 χρόνια. Πολλαπλασιάζεται με σπόρους.

Χρήσεις

Το γλυκό λάιμ σερβίρεται σχεδόν αποκλειστικά ως χυμός και είναι ο πιο κοινός διαθέσιμος χυμός εσπεριδοειδούς στην Ινδία, το Πακιστάν και το Μπανγκλαντές. Ο χυμός πωλείται συνήθως από κινητούς πάγκους στο δρόμο, όπου φρεσκοστίβονται και μερικές φορές σερβίρονται με αλμυρό τσάατ μασάλα (chat masala) ή (kala namak), εκτός κι' αν ειπωθεί στον πωλητή να μην το προσθέσει.
Όπως και στα περισσότερα εσπεριδοειδή, ο καρπός είναι πλούσιος σε βιταμίνη C, παρέχοντας 50 mg ανά μερίδα των 100 g. Στο Ιράν, χρησιμοποιείται για τη θεραπεία της γρίπης και του κοινού κρυολογήματος. 
Το δέντρο χρησιμοποιείται για καλλωπιστικούς σκοπούς καθώς και ως απόθεμα μοσχευμάτων.

Έλεγχος για την ωριμότητα

Όπως τα περισσότερα εσπεριδοειδή, τα γλυκά λάιμ δεν ωριμάζουν εκτός του δέντρου και πρέπει να συλλέγονται όταν είναι πλήρως ώριμα. Αυτό φαίνεται από τη μεγέθους μπάλας του τένις και τη λαμπερή πρασινοκίτρινη γυαλάδα του. Γρατζουνίστε απαλά την επιφάνεια ενός γλυκού μοσχολέμονου: Εάν εμφανιστούν τα έλαιά του στα νύχια, τότε, είναι ώριμα. Οι χυμώδεις καρποί γίνονται βαρείς με το μέγεθός τους.
Τα άγουροι καρποί είναι ελαφρείς για το μέγεθός τους, σκληροί με στυφή σάρκα και θα πρέπει να συλλεχθούν όταν έχουν ωριμάσει πλήρως. Οι υπερώριμοι καρποί είναι θαμποί και συρρικνωμένοι, με ξηρό, σπογγώδες δέρμα. Αποφύγετε καρπούς με καφέ-κίτρινο αποχρωματισμό.

Αποθήκευση

Τα γλυκά λάιμ κρατάνε φρέσκα ​​έως και δύο εβδομάδες σε θερμοκρασία δωματίου και τέσσερις έως οκτώ εβδομάδες εάν τοποθετηθούν στο ψυγείο. Ο κατεψυγμένος χυμός θα κρατήσει έως και έξι μήνες. Είναι δυνατόν να παγώσουν φέτες του καρπού, αν και η περιεκτικότητα της λιμονίνης μπορεί να προκαλέσει στο πολτό να έχει πικρή γεύση με την πάροδο του χρόνου. Αυτό μπορεί να αποφευχθεί με την βύθιση των φετών σε γλυκό σιρόπι, εντός ενός αεροστεγούς γυάλινου βάζου.
Αμφιτρίτη (Εθνικό Αρχαιολογικό Μουσείο αρ. 236)

Περιγραφή

Το κολοσσιαίο άγαλμα είναι από Πάριο μάρμαρο. Λείπουν το κεφάλι που ήταν ένθετο, ο αριστερός πήχης και μέρη του βραχίονα, και το δεξί χέρι που επίσης ήταν πρόσθετο. Είναι κατασκευασμένο σε δύο κομμάτια μαρμάρου, συναρμολογημένα κάτω από το στήθος. Στηρίζεται στο έδαφος στο αριστερό πόδι. Παρουσιάζει τη νύφη Αμφιτρίτη ντυμένη με αχειρίδωτο χιτώνα μέχρι τα πόδια. Φοράει ζώνη κάτω από τους μαστούς και ιμάτιο κάτω από το αριστερό μπράτσο. Έχει το δεξί χέρι προτεταμένο και το αριστερό κολλημένο στο σώμα μέχρι τον αγκώνα. Το υπόλοιπο χέρι ήταν προτεταμένο.

Ιστορική τοποθέτηση

Το άγαλμα βρέθηκε μαζί με το άγαλμα του Ποσειδώνα και δύο άλλα αγάλματα. Κατά τον τρόπο επεξεργασίας του συμπεραίνουμε ότι είναι έργο του τέλους του 2ου αιώνα π.Χ.
Επισκοπή Ταμασού και Ορεινής

Η Επισκοπή Ταμασέων (όχι Ταμασσέων ), γνωστή και ως Επισκοπή Ταμασού, ή παλαιότερα Επισκοπή Ταμασίας είναι μια Επισκοπή που ανήκει εκκλησιαστικά στην Εκκλησία της Κύπρου.
Πρώτος Επίσκοπος της Επισκοπής αυτής υπήρξε ο Άγιος Ηρακλείδιος, ο οποίος ήταν και από τους πρώτους Επισκόπους που χειροτονήθηκαν στην Κύπρο. Στην κοινότητα Πολιτικό, υπάρχει και μοναστήρι του Αγίου (Η γνωστή ανα το παγκύπριο γυναικεία Ιερά Μονή Αγίου Ηρακλειδίου), μαζί με σπηλιά, μέσα στην οποία ασκήτεψε ο Άγιος, ο οποίος γιορτάζει στις 17 Σεπτεμβρίου. Επόμενος Επίσκοπος υπήρξε ο Άγιος Μνάσων και ακολούθησαν άλλοι Άγιοι, μαθητές και συνεργάτες του Αγίου Ηρακλειδίου, όπως ο Άγιος Ρόδωνας που υπήρξε και βιογράφος του Αγίου Ηρακλειδίου, που έζησαν και ασκήτεψαν στην Επισκοπή Ταμασού.
Η ανασυσταθείσα μετά από οκτώ αιώνες που είχε καταργηθεί από τους Φράγκους κατακτητές της Κύπρου, Ιερά Μητρόπολις Ταμασού και Ορεινής, είχεν αρχικά την έδρα της στο χωριό Πολιτικό, μετέπειτα όμως μετεφέρθη σε άλλο μεγαλύτερο χώρο στην Πάνω Δευτερά, όπου βρίσκεται και σήμερα, μέχρι που να ανεγείρη μεγάλο ιδιόκτητο Μητροπολιτικό Μέγαρο, που θα γίνει, όπως γνωστοποιήθηκε, στο χωριό Επισκοπειό, όπου βρίσκεται και ο Καθεδρικός Ναός της νέας Μητροπόλεως.  Ο σημερινός Επίσκοπος είναι ο Πανιερώτατος Μητροπολίτης Ταμασού και Ορεινής κ. Ησαΐας.
Σημειωτέον δε, ότι η Καθολική Εκκλησία διατηρούσε ανέκαθεν Τιτουλάριο Επίσκοπο Ταμασού (Bishop of Tamasus).
Σβετλάνα Χότσενκοβα

Βιογραφία

Γεννήθηκε στις 21 Ιανουαρίου του 1983 στη Μόσχα. Έχει συμπρωταγωνιστήσει με τον Κονσταντίν Χαμπένσκι, Κόλιν Φερθ, Γκάρι Όλντμαν, Χιου Τζάκμαν, Φάμκε Γιάνσεν, Κονσταντίν Κριούκοφ, Βέρα Μπρέζνιεβα, Αλεξέι Τσάντοφ, Νάστια Ζαντορόζναγια, Μαξίμ Ματβέγεφ, Άγκνιγια Κουζνετσόβα, Τατιάνα Αρντγκνόλτς.
Γεώργιος Φρειδερίκος Κάρολος του Βρανδεμβούργου-Μπάυροϊτ

Βιογραφία

Ήταν ο πρωτότοκος γιος του Χριστιανού-Ερρίκου πρίγκιπα (μαργράβου ως προς τον τίτλο μόνο) του Βρανδεμβούργου-Μπάυροϊτ-Κούλμμπαχ και της Σοφίας-Χριστιανής, κόρης του Αλβέρτου-Φρειδερίκου κόμη του Βόλφσταϊν.
Το  1735 απεβίωσε στο Μπάυροϊτ σε ηλικία 47 ετών και τον διαδέχθηκε ο πρωτότοκος γιος του Φρειδερίκος.
Eulychnia acida

Περιγραφή

Δενδρώδη κάκτος, κυρίως στήλες σχηματισμό που πηγαίνει διακλάδωση προς την ανάπτυξη, ένα ενιαίο βασικό κορμό, φθάνοντας να έχουν μια ακατάσχετη στέμμα έως και τρία μέτρα σε διάμετρο, με διαφορετικά ύψη, ανάλογα με τη ζώνη και το μικροκλίμα, από 1.5 έως 6 m ύψος, πολύ παρακλάδια. 10 έως 16 ribes, φαρδύ και χαμηλό. Έχει μακρύ ευέλικτο και υπάκουο αγκάθια, μερικές φορές ισχυρή, 10-16 στο περιθώριο του areolas, 1 ή 2 μονάδες 10-20 εκατοστά. Τα άνθη του είναι μεσαίου μεγέθους, μικρή πέταλα και ροζ σε λευκό.
Μπακαλαραίικα Ελληνικού Αχαΐας

Τοποθεσία

Εκτείνονται σε μία ημιορεινή τοποθεσία στις χαμηλές απολήξεις του βόρειου μέρους του ορεινού όγκου του Ερυμάνθου, σε ένα ύψωμα που ορθώνεται παραπλεύρως και νότια του ποταμού Πείρου, ευρισκόμενα σε υψόμετρο 260 μέτρων περίπου. 
Σε πολύ μικρή έως ελάχιστη απόσταση από τα Μπακαλαραίικα βρίσκεται η Αγία Ελεούσα, ενώ εγγύς τους βρίσκονται η Βαλμαντούρα καθώς και οι μικρές οικιστικές περιοχές Κοσμαίικα, Λαλιωταίικα και Χαμοκέλες. Απέχουν περί τα 25 χλμ. από την πόλη της Πάτρας, 9 χλμ. από την Χαλανδρίτσα και 4½ χλμ. από το Ελληνικό. Επίσης, στα 4½ χλμ. από τον οικισμό, και συγκεκριμένα στο ύψος του Πρέβεδου, διέρχεται η Ε.Ο. Πάτρας-Τρίπολης ("111").

Ονομασία

Το όνομα της περιοχής είναι ανθρωπωνυμικό και έχει προέλθει από το επώνυμο της οικογενείας Μπακαλάρου που κατοικεί εκεί.

Λοιπά στοιχεία

Οι κάτοικοι της περιοχής απασχολούνται επί το πλείστον με τον πρωτογενή τομέα και συγκεκριμένα με την γεωργία και την κτηνοτροφία.
Άννα Κρίστι (ταινία, 1930)

Υπόθεση

Η Άννα Κρίστι (Γκρέτα Γκάρμπο) μια πρώην πόρνη σουηδικής καταγωγής επιστρέφει στην πόλη που έζησε τα παιδικά της χρόνια, καθώς ο πατέρας της, Κρις (Τζορτζ Φ. Μάριον), την είχε στείλει να μείνει με συγγενείς στη Μινεσότα όταν ήταν μικρή κι έχει να τη δει 15 χρόνια. Η Άννα όταν ξανασυναντά τον πατέρα της κρύβει επιμελώς το σκοτεινό παρελθόν της κι ερωτεύεται ένα ναύτη τον Ματ (Τσαρλς Μπίκφορντ). Κάποια στιγμή όμως όλα αποκαλύπτονται με τραγικές συνέπειες για την Άννα.

Πληροφορίες

Βασισμένο στο ομώνυμο θεατρικό έργο του βραβευμένου με Νόμπελ, Αμερικανού δραματουργού Ευγένιου Ο'Νηλ, η ταινία είναι πλέον περισσότερο γνωστή λόγω του γεγονότος ότι αποτελεί την πρώτη ομιλούσα ταινία της Γκάρμπο, ενώ είχε προηγηθεί ήδη η βωβή εκτέλεση του 1923. Η εταιρία Metro-Goldwyn-Mayer κράτησε μακριά τη Γκάρμπο από τις ομιλούσες ταινίες, περισσότερο από όλους τους άλλους αστέρες της, μέχρι η ηθοποιός να διδαχτεί σωστή άρθρωση στα αγγλικά. Πριν η ταινία βγει στους κινηματογράφους η Metro-Goldwyn-Mayer φρόντισε να την προωθήσει καταλλήλως με διαφημιστικές αφίσες, στις οποίες υπήρχε η λεζάντα Garbo Talks! (Η Γκάρμπο μιλάει) (κάτι ανάλογο είχε γίνει και το 1940 με την προβολή του Νινότσκα, προωθώντας τον πρώτο της κωμικό ρόλο με τη λεζάντα Garbo Laughs!) έτσι το κοινό έτρεξε στους κινηματογράφους προκειμένου να ακούσει την υπέροχη φωνή της μεγαλύτερης σταρ της εποχής. Οι πρώτες λέξεις που κύλισαν από το στόμα της με σουηδική προφορά ήταν Give me visky, with ginger ale on the side and don't stingy baby! (Δώσε μου ουίσκι και τζίντερ έιλ χωριστά... και όχι τσιγκουνιές μωρό μου). Η προφορά της Γκάρμπο στα αγγλικά ήταν εξαιρετική, σε τέτοιο βαθμό που αναγκάστηκε να ξαναγυρίσει κάποιες σκηνές για να ακούγεται περισσότερο η σουηδική προφορά της. Οι κριτικοί της εποχής είπαν ότι η "Σφίγγα του Βορρά" είχε μια υπέροχη βαθιά φωνή που ταίριαζε στο ποιητικό της προφίλ.

Άλλες Εκτελέσεις

Ένα χρόνο αργότερα, η ταινία ξαναγυρίστηκε στα γερμανικά ξανά με τη Γκάρμπο, ενώ πολλοί είναι εκείνοι που υποστηρίζουν ότι η γερμανική βερσιόν είναι καλύτερη της αγγλικής. Επιπλέον γυρίστηκε και βωβή εκτέλεση της ταινίας με μεσότιτλους.

Η Άννα Κρίστι στο θέατρο

Η Άννα Κρίστι του Ευγένιου Ο'Νηλ έχει ερμηνευτεί στο Μπρόντγουεϊ από τις Πωλίν Λορντ (1923), Σελέστ Χολμ (1952), Λιβ Ούλμαν (1977) και Νατάσα Ρίτσαρντσον (1993).
Δ΄ κατηγορία ποδοσφαίρου ανδρών Κύπρου 2013-14

Σύστημα διεξαγωγής

Στο πρωτάθλημα της Δ΄ κατηγορίας 2013-14 συμμετείχαν 15 ομάδες. Όλες οι ομάδες αναμετρήθηκαν αναμεταξύ τους από δύο φορές, μία εντός και μία εκτός έδρας. Πρωταθλήτρια ανακηρύχτηκε η ομάδα που συγκέντρωσε τους περισσότερους βαθμούς. Οι δύο πρώτες ομάδες προβιβάστηκαν στο πρωτάθλημα Γ΄ κατηγορίας 2014-15. Οι τρεις τελευταίες ομάδες υποβιβάστηκαν στα αγροτικά πρωταθλήματα.

Σύστημα βαθμολόγησης

Η νίκη βαθμολογείτο με 3 βαθμούς και η ισοπαλία με 1 βαθμό ενώ η ήττα δεν έδινε κανένα βαθμό.
Σαντζάκμπεης

Ο σαντζάκμπεης (τουρκικά: sancakbeyi, κυριολεκτικά: «άρχοντας της σημαίας») ήταν ο τίτλος στην Οθωμανική Αυτοκρατορία που αποδίδονταν σε έναν μπέη (υψηλόβαθμο αξιωματικό, αλλά συνήθως όχι πασά) διορισμένο στη δημόσια και στρατιωτική διοίκηση μιας περιοχής (σαντζάκι, στα αραβικά λιβάς), υπό την ευθύνη ενός ανώτερου βαλή ή άλλου επαρχιακού κυβερνήτη.
Όπως και σε άλλα πρώιμα οθωμανικά διοικητικά αξιώματα, ο σαντζάκμπεης είχε στρατιωτική προέλευση: ο όρος sanjak (και liva) σημαίνει «σημαία» ή «πρότυπο» και σηματοδοτούσε το διακριτικό σήμα που χρησιμοποιούσαν σε περιόδους πολέμου οι ιππείς (τιμαριώτες ή ζιαμέτες) στην περιοχή που συγκεντρώνονταν. Ο σαντζάκμπεης με τη σειρά του ήταν υφιστάμενος του μπεηλέρμπεη, ο οποίος κυβερνούσε ένα εγιαλέτι και έδινε διαταγές τους υφιστάμενούς του σαντζακμπέηδες στον πόλεμο. Με αυτό τον τρόπο, η δομή της διοίκησης στο πεδίο της μάχης έμοιαζε με την ιεραρχία της επαρχιακής κυβέρνησης.
BBC Surrey

BBC Radio Surrey (1991-1994)

Στα τέλη της δεκαετίας του 1980, με το BBC Local Radio να είναι στα τελευταία στάδια της ολοκλήρωσής του, το BBC είχε αναφερθεί για τη δημιουργία τοπικών ραδιοφωνικών σταθμών στο Σάρρεϋ και το Μπέρκσαϊρ. Το BBC ήθελε και οι δύο σταθμοί να έχουν την δική τους ταυτότητα, αλλά παράλληλα να μοιράζονται κάποια προγράμματα. Αλλά το 1990, το BBC ανακοίνωσε ότι θα πρέπει να εξοικονομηθούν 3 εκατ. λίρε Αγγλίας και έτσι το BBC Radio Surrey θα ήταν μέρος του BBC Radio Sussex και το BBC Radio Berkshire μέρος του BBC Radio Oxford.
Το BBC Radio Surrey έκπεμπε για πρώτη φορά το Σάββατο 6 Σεπτεμβρίου του 1991 για τη μετάδοση του αγώνα κρίκετ ανάμεσα στο Σάρρεϋ και το Χαμπσάιρ. Επίσημα, ο σταθμός ξεκίνησε να εκπέμπει την Τρίτη 14 Νοεμβρίου του 1991 στις 18:00. Ο σταθμός έκπεμπε 43 ώρες ζωντανό πρόγραμμα κάθε εβδομάδα.

BBC Surrey (2009-σήμερα)

Στις 30 Μαρτίου του 2009 ο σταθμός ξαναπήρε το όνομα της κομητείας στην οποία εκπέμπει, το Σάρρεϋ. Ωστόσο, ο σταθμός μαζί με το BBC Sussex συνεχίζουν να λειτουργούν σαν ένας σταθμός, αλλά με διαφορετικές επωνυμίες, χωρίς αλλαγές στην διοίκηση.
Οκλαχόμα Σίτι

Γεωγραφία

Η πόλη βρίσκεται στην περιοχή Φροντίερ Κάντρυ στο κέντρο της πολιτείας, καθιστώντας την μία ιδανική τοποθεσία για την πολιτειακή κυβέρνηση.
Σύμφωνα με το Γραφείο Απογραφών των Ηνωμένων Πολιτειών, η πόλη έχει συνολική έκταση 621,2 mi² (1.609 km²), από τα οποία, τα 607,0  mi² (1.572 km²) είναι ξηρά και τα 14,2 mi² (37 km²) είναι νερό. Η συνολική έκταση είναι κατά 2,28 % νερό.
Η Οκλαχόμα Σίτι βρίσκεται στην περιοχή Sandstone Hills της Οκλαχόμα, γνωστή για τους λόφους της, ύψους από 250 μέχρι 400 ft (120 m), και για δύο είδη βελανιδιάς: την Quercus marilandica και την Q. stellata. Το βορειοανατολικό μέρος της πόλης και των προαστίων της εμπίπτουν σε μια οικολογική περιοχή γνωστή ως Cross Timbers.
Η πόλη χονδρικά διχοτομείται από τον North Canadian River (πρόσφατα μετονομάσθηκε σε ποταμό Οκλαχόμα μέσα στα όρια της πόλης). Ο North Canadian κάποτε είχε επαρκή ροή ώσστε να προκαλεί πλημμύρες κάθε χρόνο, επιφέροντας καταστροφές στις περιβάλλουσες περιοχές, περιλμβανομένου του Ζωολογικού Κήπου της Οκλαχόμα Σίτι (Oklahoma City Zoo). Την δεκαετία του 1940 κτίσθηκε ένα φράγμα στον ποταμό ώστε να διαχειριστούν τις πλημμύρες και μείωσαν τα επίπεδα τους. Την δεκαετία του 1990, ως μέρος του σχεδίου αναζωογόνησης της πόλης γνωστού ως MAPS, η πόλη έκτισε μια σειρά φραγμάτων χαμηλής στάθμης, που επιστρέφουν το νερό στο τμήμα του ποταμού που κυλά κοντά στο κέντρο της πόλης. Η πόλη έχει τρεις μεγάλες λίμνες: την Λίμνη Χέφνερ και την Λίμνη Όβερχολσερ, στο βορειοδυτικό τμήμα της πόλης· και την μεγαλύτερη, την Λίμνη Στάνλεϋ Ντρέιπερ, στα αραιοκατοικημένα άκρα νοτιοανατολικά της πόλης.
Η πυκνότητα πληθυσμού που αναφέρεται κανονικά για την Οκλαχόμα Σίτι, με βάση τις περιοχές των ορίων της, είναι κάπως παραπλανητική. Η αστική της ζώνη καλύπτει 244 mi² (630 km²), ενώ τα προάστια καλύπτουν τα υπόλοιπα 377 mi² (980 km²) της έκτασης της πόλης.
Η Οκλαχόμα Σίτι είναι μία από τις μεγαλύτερες πόλεις στη χώρα σε συμμόρφωση με τον νόμο Clean Air Act.
Ευρωμπάσκετ 1946

Προκριματικός Γύρος

Οι ομάδες χωρίστηκαν σε τρία γκρουπ, αποτελούμενα από 4 ομάδες το πρώτο και από 3 ομάδες τα άλλα δύο. Οι πρώτες δύο ομάδες του Α' γκρουπ και οι πρώτες των άλλων δύο προκρίνονταν απ' ευθείας στα ημιτελικά, ενώ οι υπόλοιπες ομάδες έπαιξαν για τις θέσεις 5-10.

Αγώνες νοκ-άουτ

Οι δεύτερες των γκρουπ Β' και Γ' έπαιξαν για τις θέσεις 5-6 ενώ οι δύο τελευταίες ομάδες του γκρουπ Α' και οι τελευταίες των Β' και Γ' έπαιξαν για τις θέσεις 7-10.
Τσίου Τσίου

Το κοντοκλήσι

Ιδιαίτερο χαρακτηριστικό του είναι το εκκλησάκι από τους αποικιακούς χρόνους. Κτίστηκε το 1611 και συγκαταλέγαται σήμερα στα ιστορικά εθνικά μνημεία της Χιλής.
Σπερχειάδα

Ιστορικά στοιχεία

Η Σπερχειάδα κτίστηκε προς το τέλος της Τουρκοκρατίας και μετά την άλωση του Σουλίου από τον Αλή πασά. Η αρχική ονομασία της ήταν Αγά, ονομασία που προήλθε από την έδρα του αφέντη της περιοχής, Τούρκου Αγά, όμως το 1904 η κωμόπολη πήρε το όνομα Σπερχειάδα από το ομώνυμο ποτάμι, τον Σπερχειό.
Η Σπερχειάδα υπήρξε για μεγάλο διάστημα έδρα του ομώνυμου δήμου που λειτούργησε αρχικά την περίοδο 1835-1912. Στο διάστημα 1912-1998 υπήρξε έδρα της ομώνυμης κοινότητας. Με την εφαρμογή του Προγράμματος Καποδίστριας, το 1999, ορίστηκε έδρα του νέου Δήμου Σπερχειάδας, ενώ με την εφαρμογή του Προγράμματος Καλλικράτης, το 2011, ορίστηκε έδρα του νέου Δήμου Μακρακώμης.
Μαχμούτ Πασάς Δράμαλης

Στρατιωτική δράση

Γεννήθηκε το 1770 στην Δράμα, γεγονός στο οποίο όφειλε την προσωνυμία του Δράμαλης. Συμμετείχε σε πολλές εκστρατείες στα Βαλκάνια όπου και διακρίθηκε για τις στρατιωτικές του ικανότητες. Το 1808 διαδέχτηκε τον πατέρα του Χαλίλ Μεχμέτ στην τοπαρχία της Δράμας. Το 1820 διορίστηκε διοικητής της Λάρισας. Τον ίδιο χρόνο συμμετείχε μαζί με τον Χουρσίτ Πασά στην εκστρατεία εναντίον του Αλή Πασά των Ιωαννίνων. Τον επόμενο χρόνο αντιμετώπισε με επιτυχία τις εξεγέρσεις των Ελλήνων στα Άγραφα και το Πήλιο. Μετά το θάνατο του Αλή Πασά ανακηρύχτηκε «Μόρα βαλεσή», δηλαδή διοικητής του Μωριά (Πελοποννήσου), αντικαθιστώντας τον Χουρσίτ Πασά που είχε πέσει στην δυσμένεια του Σουλτάνου. Με αυτή του την ιδιότητα το καλοκαίρι του 1822 ξεκίνησε την εκστρατεία του στην Πελοπόννησο.

Η εκστρατεία στην Πελοπόννησο

Ο Δράμαλης επικεφαλής μιας στρατιάς 30.000 περίπου ανδρών έφτασε την 1η  Ιουλίου του 1822 στη Θήβα και την πυρπόλησε. Στην συνέχεια καταλαμβάνει διαδοχικά την Αττική, την Κόρινθο και στις 12 Ιουλίου φτάνει στο Άργος. Εκεί συναντά την πεισματική αντίσταση 700 Ελλήνων υπό τον Δημήτριο Υψηλάντη που βρίσκονται κλεισμένοι στην ακρόπολη του Άργους. Όσο οι Τούρκοι πολιορκούσαν την ακρόπολη, με διαταγή του Κολοκοτρώνη, καίγονται τα σπαρτά της πεδιάδας του Άργους και μολύνονται οι πηγές προκειμένου να λιμοκτονήσει ο τουρκικός στρατός. Όταν οι τροφές εξαντλούνται, ο Δράμαλης αποφασίζει να επιστρέψει στην Κόρινθο περνώντας από τα Δερβενάκια. Στις 26 Ιουλίου οι Τούρκοι επιχειρούν να περάσουν από τα στενά των Δερβενακίων αλλά κατατροπώνονται από τους Έλληνες που έχουν καταλάβει τους γύρω λόφους και οπισθοχωρούν. Δύο μέρες αργότερα επιχεἰρησαν να διαφύγουν από τα στενά του Αγιονορίου αλλά και εκεί υπέστησαν πανωλεθρία. Ο ίδιος ο Δράμαλης κατάφερε τελικά να φτάσει στην Κόρινθο αλλά η εκστρατεία στην Πελοπόννησο ήταν καταστροφική. Από τους 30.000 περίπου άνδρες που συμμετείχαν στην εκστρατεία, έφτασαν στην Κόρινθο μόνο 6.000. Τον Οκτώβριο του ίδιου έτους ο Δράμαλης πέθανε στην Κόρινθο από τη λύπη του για τη μεγάλη καταστροφή του στρατού του, σε ηλικία 52 ετών. Στην πραγματικότητα ο θάνατός του φαίνεται να προκλήθηκε από τον τύφο που εκείνη την περίοδο μάστιζε το στράτευμά του.
Γκόρνια Ντρέζνιτσα

Γεωγραφία

Η ενότητα αυτή είναι κενή, ανεπαρκώς ανεπτυγμένη ή ανολοκλήρωτη. Η βοήθειά σας είναι καλοδεχούμενη!
Το Φυσικό Πάρκο του Μπλίντινιε, δημιουργηθέν το 1995, βρίσκεται τμηματικά εντός του εδάφους του χωριού, ενώ σε κοντινή απόσταση βρίσκεται η Λίμνη του Μπλίντινιε.

Ιστορία

Η ενότητα αυτή είναι κενή, ανεπαρκώς ανεπτυγμένη ή ανολοκλήρωτη. Η βοήθειά σας είναι καλοδεχούμενη!
Εντός του εδάφους του χωριού βρίσκεται ιστορικός αρχαιολογικός τόπος, ο οποίος φιλοξενεί τέσσερις σταυροειδείς τάφους οι οποίοι χρονολογούνται από τον 14ο και 15ο αιώνα και οι οποίοι είναι καταγεγραμμένοι εντός του καταλόγου των εθνικών μνημείων της Βοσνίας και Ερζεγοβίνης.
Σαλ (Πράσινο Ακρωτήριο)

Γεωγραφία

Το Νησί Σαλ έχει έκταση 216 τετραγωνικά χιλιόμετρα. Έχει μήκος 30 χιλιόμετρα και πλάτος 12. Το μεγαλύτερο υψόμετρο είναι 406 μέτρα και ψηλότερο σημείο το Βουνό Βερμέλο ή Μόντε Γκράντε (Μεγάλο Όρος). Άλλη σημαντική κορυφή είναι το βουνό Σέρρα Νέγκρα, 92 μέτρα.

Διοικητική διαίρεση

Το Νησί Σαλ αποτελεί μαζί τον Δήμο Σαλ, ο οποίος συμπεριλαμβάνει μόνο μία ενορία, την Νόσσα Σενόρα ντας Ντόρες.

Ιστορία

Ο Δήμος Σαλ δημιουργήθηκε το 1935 όταν, εξαιτίας του πληθυσμού, χωρίστηκε από τον πρώην Δήμο Μπόα Βίστα.
Αναστασία (κόρη του Κωνστάντιου Α΄ Χλωρού)

Γάμος

Ήταν παντρεμένη με έναν συγκεκριμένο Βασσιανό. Αν το κείμενο του Ανώνυμου Βαλεσιανού (5.14-15) λέει την αλήθεια, το ζευγάρι είχε  προκαλέσει τον πρώτο εμφύλιο πόλεμο μεταξύ του Κωνσταντίνου Α΄ και του Λικίνιου το 314 μ.Χ. Ο Κωνσταντίνος έστειλε τον Ιούλιο Κωνσταντίνο στον Λικίνιο για να τον παροτρύνει να δεχτεί τον Βασσιανό ως καίσαρα της Ιταλίας. Ο Βασσιανός ωστόσο φέρεται ότι συνομώτησε εναντίον του Κωνσταντίνου μέσω του αδερφού του, ενός αξιόπιστου πράκτορα του Λικίνιου. Ο Κωνσταντίνος ενημερώθηκε για την υπόθεση και διέταξε την εκτέλεσή του.
Αδάμ Βαβουράκης

Βιογραφικά στοιχεία

Γεννήθηκε τον 19ο αιώνα.  Εργάστηκε ως συμβολαιογράφος. Παντρεύτηκε την Καλλιόπη Α. Βαβουράκη και απέκτησαν παιδιά. Εξελέγη βουλευτής στην Κρητική Βουλή επί Κρητικής Πολιτείας το 1906. Ήταν ανάμεσα στους 126 πληρεξουσίους της Κρήτης που κατηγορήθηκαν από τον αρχαιολόγο Μίνωα Καλοκαιρινό για "εγκλήματα κατά του κρητικού λαού", αμφισβητώντας το πολιτικό σύστημα στο σύνολό του και το δεύτερο Κρητικό Σύνταγμα. Τον Μάρτιο του 1910 εξελέγη βουλευτής στην Κρητική Βουλή λαμβάνοντας 377 ψήφους.
Απεβίωσε στην Αθήνα στις 4 Δεκεμβρίου 1945 και κηδεύτηκε την επομένη από το Πρώτο Νεκροταφείο Αθηνών.
Aegukka

Στίχοι

[English Pronounciation]

achim-eun bichnalai gangsan

eungeum-e jawondo gadeughan

samcheonli aleumdaun nae jogug

banmannyeon olaen lyeogsa-e

chanlanhan munhwalo jalanan

seulgilon inmin-uii yeong-gwang

momgwa mam da bachyeoi joseon gil-i baddeuse

baegdusan gisang-eul da ango

geunloui jeongsin-eun gisdeul-eo

jinlilo mungchyeo jin eogsen tteus

on segye apseo nagali

sosneun him nododo naemil-eo

inmin-ui tteus-eulo seon nala

han-eobs-i buganghaneun-i joseon gil-i bichnaese
[Greek Transcription]
Ατσίμουν μπίνναρα ι γκάνγκσαν
ουν'γκούμε τζάγουν'ντο γκάντουκχαν
Σαμτσόλλι άρουμνταουν ναι τζόγκουκ
μπανμάννιον όραιν ριόκσαε
Τσαλλάνχαν μούνχουαρο τζάραναν
σουλγκίρον ίνμινουι ι γιόνγκγκουανγκ
Μόμγκουα μαμ ντα μπάτσιο ι Τζοσόν
Γκιρί μπάττουσε
Μπαίκντουσαν γκίσανγκ'ουλ ντα άνκκο
γκούλλοου'ι τζόνγκσινουν γκίττουρο
Τζίλλιρο μούνγκτσοτζιν όκσσεν τούτ
ον σέγκιε άπσο ναγκαρι
Σόννουνχιμ νό'ντο'ντο ναίμιρο
ινμίνου'ι τούσουρο σον ναρα
Χανόπσι μπούγκανγκχανουν ι Τζόσον
Γκιρί μπίνναισε
[Korean Lyric]

아침은 빛나라 이 강산

은금에 자원도 가득한

삼천리 아름다운 내 조국

반만년 오랜 력사에

찬란한 문화로 자라난

슬기론 인민의 이 영광

몸과 맘 다 바쳐 이 조선

길이 받드세

백두산기상을 다 안고

근로의 정신은 깃들어

진리로 뭉쳐 진 억센 뜻

온 세계 앞서 나가리

솟는 힘 노도도 내밀어

인민의 뜻으로 선 나라

한없이 부강하는 이 조선

길이 빛내세
Black Sabbath: The Dio Years

Τραγούδια

1. Neon Knights (Iommi, Dio, Butler, Ward) - 3:51

2. Lady Evil (Iommi, Dio, Butler, Ward) - 4:23

3. Heaven and Hell (Iommi, Dio, Butler, Ward) - 6:59

4. Die Young (Iommi, Dio, Butler, Ward) - 4:44

5. Lonely is the Word (Iommi, Dio, Butler) - 5:50

6. The Mob Rules (Iommi, Dio, Butler) - 3:13

7. Turn Up the Night (Iommi, Dio, Butler) - 3:42

8. Voodoo (Iommi, Dio, Butler) - 4:32

9. Falling Off the Edge of the World (Iommi, Dio, Butler) - 5:03

10. After All (The Dead) (Iommi, Dio, Butler) - 5:42

11. TV Crimes (Iommi, Dio, Butler) - 4:02

12. I (Iommi, Dio, Butler) - 5:12

13. Children of the Sea (Live) (Iommi, Dio, Butler, Ward) - 6:12

14. The Devil Cried (Iommi, Dio) - 6:01

15. Shadow of the Wind (Iommi, Dio) - 5:40

16. Ear in the Wall (Iommi, Dio) - 4:04
Ένωση Ποδοσφαιρικών Ανωνύμων Εταιρειών

Αρμοδιότητες

Ως τακτικό μέλος της Ελληνικής Ποδοσφαιρικής Ομοσπονδίας (Ε.Π.Ο.) μετείχε στο Διοικητικό Συμβούλιο της ΕΠΟ με δύο αντιπροσώπους της.